 Obinrin Ti Kò Ni Orogún, Kò Ti Mọ Àrùn Ara Rẹ: A Woman Who Has No Co-Wife Cannot Yet Identify Her Disease : Òwe yi fi ara han ni itan iyàwó Aṣojú-ọba, ti a ò pè ni Tinumi pẹlú ọmọ rẹ kan ṣoṣo, ọkùnrin ti a mọ si Mofẹ.  Mofẹ dàgbà lati fẹ obinrin.  Ó yan obinrin ti à ńpè ni Àyànfẹ ni iyàwó àfẹsọnà.  Nigbati ó mú Àyànfẹ lọ han àwọn òbi rẹ, Bàbá Mofẹ gba Àyànfẹ tọwọ-tẹsẹ, ṣùgbọn iyá Mofẹ fi àáké kọri pé ọmọ ohun kò ni fẹ Àyànfẹ.  Wọn bẹrẹ idi ti kò ṣe fẹ ki ọmọ ohun fẹ ẹni ti ó múwá, Tinumi kò ri àlàyé ṣe ju pé ohun kò fẹ ki ọmọ ohun fẹ Àtọhún rin wa  ọmọ ti kò ni iran.  Ọmọ rẹ naa fi àáké kòri pé ẹni ti ohun ma fẹ ni Àyànfẹ.Tinumi sọ àfẹsọnà ọmọ rẹ di orogún, gbogbo ibi ti ó bá ti pàdé Àyànfẹ ni ibi àjoṣe ẹbi ni ó ti ḿbajà pé ki ó dẹhin lẹhin ọmọ ohun.  Àyànfẹ lé ọmọ rẹ titi ṣùgbọn ó kọ lati dẹhin.Lẹhin ọdún marun ti Mofẹ àti Àyànfẹ ti ńṣe ọrẹ, iwé jade pé wọn gbé Bàbá Mofẹ.  Gẹgẹ bi Aṣojú-Ọba lọ si Òkè-òkun.  Bàbá ṣètò bi ọmọ àti iyàwó ti ma tẹlé ohun.  Ọmọ kọ pé ohun kò lọ pẹlú òbi ohun ti àfẹsọnà ohun kò bá ni tẹlé àwọn lọ.  Bàbá gbà pé ọmọ ohun ti tó fẹ iyàwó, wọn ṣe ètò igbéyàwó fún Mofẹ àti àfẹsọnà rẹ.  Lẹhin ti Mofẹ àti Àyànfẹ ṣe iyàwó tán, wọn tẹlé Bàbá àti Ìyá wọn lọ si Òkè-okun lati má jọ gbé.Àrùn ara Tinumi, aya Aṣojú-ọba bẹrẹ si han nitori ó sọ iyàwó ọmọ rẹ di orogún.  Nigbati ọkọ rẹ ri àlébù yi, ó pinu lati wa orogún fun Tinumi nitori ai ni orogún ni ó ṣe sọ aya ọmọ rẹ di orogún.  Gẹgẹ bi a ti mọ, igbéyàwó ibilẹ kò ni ki ọkùnrin ma fẹ iyàwó keji.  Nigbati Bàbá Mofẹ fẹ iyàwó kékeré, ọmọ àti iyàwó kó kúrò lọ si ilé tiwọn, inú rẹ bàjẹ nigbati o kũ pẹlú orogún rẹ.  Ó jẹ èrè iwà burúkú àti ìgbéraga. 